CELEX: 32008R1216
Language: sk
Date: 2008-12-05 00:00:00
Title: Nariadenie Komisie (ES) č. 1216/2008 z  5. decembra 2008 , ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach voči Libérii

6.12.2008   
            
            
               SK
            
            
               Úradný vestník Európskej únie
            
            
               L 328/26
            
         
      NARIADENIE KOMISIE (ES) č. 1216/2008
   z 5. decembra 2008,
   ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach voči Libérii
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 872/2004 o ďalších reštriktívnych opatreniach voči Libérii (1), najmä na jeho článok 11 písm. a),
   keďže:
   
               (1)
            
            
               V prílohe I nariadenia (ES) č. 872/2004 sa uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady Organizácie Spojených národov rozhodol 2. a 24. októbra a 10. novembra 2008 o zmene a doplnení zoznamu osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 872/2004 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. decembra 2008
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 162, 30.4.2004, s. 32.
   
      PRÍLOHA
      Príloha I k nariadeniu Rady (ES) č. 872/2004 sa mení a dopĺňa takto:
      
                  (1)
               
               
                  Nasledovná fyzická osoba sa zo zoznamu vypúšťa:
                  „Charles R. Bright. Dátum narodenia: 29.8.1948. Ďalšie informácie: bývalý minister financií.“
               
            
                  (2)
               
               
                  Záznam „Ali Kleilat. Dátum narodenia: 10.7.1970. Miesto narodenia: Bejrút. Štátna príslušnosť: Libanon“ sa nahrádza takto:
                  „Ali Kleilat [alias a) Ali Qoleilat, b) Ali Koleilat Delbi]. Dátum narodenia: 10.7.1970. Miesto narodenia: Bejrút. Štátna príslušnosť: Libanon. Číslo cestovného pasu: 0508734. Vnútroštátne registračné číslo: 2016, Mazraa. Ďalšie informácie: podnikateľ, zapojený do dodávania zbraní Charlesovi Taylorovi v roku 2003. Naďalej v spojení s bývalým prezidentom Libérie Charlesom Taylorom.“
               
            
                  (3)
               
               
                  Záznam „Agnes Reeves Taylor (alias Agnes Reeves-Taylor). Dátum narodenia: 27.9.1965. Štátna príslušnosť: Libéria. Ďalšie informácie: bývalá manželka bývalého prezidenta Charlesa Taylora. Bývalá stála zástupkyňa Libérie v Medzinárodnej námornej organizácii. Bývalá vysokopostavená členka libérijskej vlády“ sa nahrádza takto:
                  „Agnes Reeves Taylor (alias Agnes Reeves-Taylor). Dátum narodenia: 27.9.1965. Štátna príslušnosť: Libéria. Ďalšie informácie: a) bývalá manželka bývalého prezidenta Charlesa Taylora, ktorá s ním naďalej udržiava vzťahy; b) bývalá stála zástupkyňa Libérie v Medzinárodnej námornej organizácii. Bývalá vysokopostavená členka libérijskej vlády. c) V súčasnosti sa zdržiava v Spojenom kráľovstve.“
               
            
                  (4)
               
               
                  Záznam „Charles Ghankay Taylor (alias Charles MacArthur Taylor). Dátum narodenia: a) 1.9.1947, b) 28.1.1948. Ďalšie informácie: bývalý prezident Libérie“ sa nahrádza takto:
                  „Charles Ghankay Taylor [alias a) Charles MacArthur Taylor, b) Jean-Paul Some, c) Jean-Paul Sone]. Dátum narodenia: a) 1.9.1947, b) 28.1.1948. Ďalšie informácie: a) bývalý prezident Libérie, b) v súčasnosti pred súdom v Haagu.“
               
            
                  (5)
               
               
                  Záznam „Charles ‚Chuckie‘ Taylor (Junior). Ďalšie informácie: syn bývalého prezidenta Charlesa Taylora“ sa nahrádza takto:
                  „Charles Taylor (Junior) [alias a) Chuckie Taylor b) Charles McArthur Emmanuel Roy M. Belfast, c) Junior Charles Taylor II]. Ďalšie informácie: a) blízky spolupracovník, poradca a syn bývalého prezidenta Libérie Charlesa Taylora, ktorý s ním naďalej udržiava vzťahy, c) v súčasnosti pred súdom v Spojených štátoch amerických.“